stanford-oval/wikipedia huggingface dataset:
מחולל מספרים פסאודו-אקראיים
קריטריון BSI

המשרד הפדרלי הגרמני לאבטחת מידע (BSI) קבע קריטריון המחולק לארבעה מרכיבים לבחינת איכות מחוללי מספרים אקראיים דטרמיניסטיים המבוסס על מחקרים שנעשו עד כה בתחום:
רצף יהיה אקראי אם אינו מכיל בהסתברות גבוהה אלמנטים החוזרים על עצמם ברציפות.
רצף יהיה אקראי אם אינו שונה מרצף אקראי אמיתי על פי המבחנים הסטטיסטיים הבאים: מבחן monobit הבודק האם מספר האחדים והאפסים שווה פחות או יותר ברצף. מבחן פוקר שהוא בדיקת התפלגות כי בריבוע של הרצף. מבחן ריצה הסופר את תדירות המופעים של רצפים זהים. מבחן ריצה ארוך, הבודק אם מופיעים רצפים זהים באורך 34 או יותר סיביות מתוך קטעים של 20,000 סיביות ומבחן אוטו-קורלציה (מתאם עצמי) הבודק את מידת ההתאמה של קטעים חופפים ברצף. הבדיקות המתוארות בעיקרן נועדו להבטיח את איכות הרצף בכמה היבטים: האם מספר המופעים של אחד ואפס הם כנדרש מרצף אקראי, האם לאחר ריצה ארוכה של אחדים או אפסים עוקבים הסיכויים שיופיע אחד או אפס ברצף עדיין שואפים לחצי וכן ידיעת קטע מהרצף אינה מאפשרת ללמוד בהסתברות גבוהה מהו האלמנט הבא ברצף.
יהיה בלתי אפשרי לכל צורך מעשי, לחשב או לנחש מתוך כל קטע נתון כל ערך שהופיע או יופיע ברצף או לנחש את מצבו הפנימי של המחולל בכל שלב כלשהו.
יהיה בלתי אפשרי לכל צורך מעשי, לחשב או לנחש כל אלמנט שהופיע או יופיע ברצף או מצב קודם או עתידי של המחולל, בהינתן מצבו הפנימי של המחולל בשלב נתון כלשהו.
החלק האחרון חשוב בעיקר לצורך קריפטוגרפיה. רק אם המחולל עמיד להתקפה מסוג כזה, שבה התוקף מסוגל לנחש או לחשב אלמנטים שיופיעו ברצף או הופיעו בעבר מתוך מצב פנימי בשלב נתון כלשהו של הרצף, ייקרא בטוח מבחינה קריפטוגרפית.
מחולל אקראי בעל התפלגות נורמלית

התפלגות סטטיסטית לא אחידה (כמו התפלגות ריילי או התפלגות פואסון) אפשר לייצר באמצעות שילוב של מחולל PRNG בעל התפלגות סטטיסטית אחידה ופונקציה אי-ליניארית כלשהי. למשל ההיפוך של פונקציית התפלגות מצטברת עם מחולל PRNG אידיאלי וטווח קלט (0,1), יפיק רצף ערכים בהתפלגות נורמלית. אולם יש צורך לחתוך את הזנב האינסופי של ההתפלגות לערך סופי. אפשר לצמצם את ההתפלגות הנורמלית המצטברת באמצעות אלגוריתם כמו זיגורט (Ziggurat).
הערות שוליים

↑  J. Boyar, "Inferring sequences produced by pseudo-random number generators”, Journal of the Association for Computing Machinery, 36 (1989), 129–141.
יחידת עוקץ

| --- | --- |
 סמל היחידה  תג היחידה
 "ההולכים בראש"
 פרטים
 כינוי:  יחידת הכלבנים
 מדינה:  ישראל ישראל
 שיוך:   צה"ל
 סוג:  יחידת עילית כלבנית, יחידה מיוחדת, קומנדו
 בסיס האם:  מתקן אדם
 אירועים ותאריכים
 תקופת הפעילות:  1974–הווה (כ־51 שנים)
 מקים היחידה:  יוסי לבוק
 מלחמות:    מבצע שלום הגליל    המערכה ברצועת הביטחון  האינתיפאדה השנייה  מבצע חומת מגן     מלחמת לבנון השנייה  מבצע עופרת יצוקה  מבצע שובו אחים     מבצע צוק איתן   מבצע מגן צפוני מבצע שומר החומות מבצע בית וגן טבח שבעה באוקטובר מלחמת חרבות ברזל
 פיקוד
 יחידת אם:   חטיבת מרום
 דרגת המפקד:    סגן-אלוף
יחידת עוקץ (יחידה 7142) היא יחידת הכלבנים של צה"ל. תפקידה להפעיל כלבים בשימוש צבאי למשימות ייעודיות. היחידה כפופה למפקדת זרוע היבשה. לוחמי היחידה הם לוחמי קומנדו המבצעים פעילויות מבצעיות בשגרה ובחירום תוך הפעלת אמל"ח ייחודי – כלב, אשר מספק יתרונות מבצעיים ייחודיים שאין להם תחליף אנושי או טכנולוגי.
היחידה הוקמה בשנת 1974 במטרה לתת מענה לאירועי בני ערובה. מאז, היחידה לקחה חלק בכלל אירועי הלחימה של צה"ל, תוך שהיא גדלה ומרחיבה את תחומי הפעילות בהם ניתן למצות את יתרונו של לוחם המפעיל את הכלב בשדה הקרב.
היחידה פועלת בשיתוף פעולה עם כלל יחידות הצבא המתמרנות, ולעיתים תכופות עם יחידות העילית של צה"ל, לרבות: שייטת 13, סיירת מטכ"ל, שלדג וחטיבת הקומנדו, בשגרה ובחירום. בנוסף, פועלת היחידה באופן עצמאי, ומבצעים מסוג זה נחשבים כמסווגים ביותר.
היסטוריה > מלחמת לבנון הראשונה

במהלך מלחמת לבנון הראשונה השתתפו צוותים של היחידה במשימות מגוונות בגזרות השונות ובזכות יכולותם המגוונות הצילו הלוחמים וכלביהם עשרות לוחמים שהשתתפו במערכה. במהלך המערכה, כוח מחטיבת הנח"ל שהה לא הרחק ממוצב טייבה בגזרה המרכזית של אזור הביטחון בדרום לבנון, לא רחוק משם זיהתה הכלבה קאיה מטען. אלמלא הייתה שם, הכוח היה עולה עליו. זו דוגמה אחת מני רבות לפעילות היחידה במערכה זו.
צוות של היחידה נמנה עם הכוחות שהשתתפו בחילוץ בני הערובה בקו 300 בשנת 1984. ה"כלבייה", שזוהתה עד אז רק במספרה הרשמי, זכתה לשם רשמי: יחידת "עוקץ". במבצע כחול וחום בלבנון בשנת 1988 נעשה ניסיון כושל להשתמש בכלבים שלגופם הולבשה חגורת נפץ, אשר היו אמורים לרוץ לבונקרים של מחבלים ולהתפוצץ בהם. מאז לא עשתה עוד היחידה שימוש בכלבים "מתאבדים". בשנת 1999 במבצע חיסול ראשי החמאס, האחים עאדל ועימאד עוודאלה בחברון, פרצו הכלבים ראשונים לבית המחבלים יחד עם לוחמי הימ"מ.
היסטוריה > לאחר האינתיפאדה השנייה

בשנת 2002, לאחר הפיגוע במלון פארק ומבצע חומת מגן, נשלחה קבוצה של כלבנים מהיחידה לקליפורניה, להשתלמות בשיטת אימון אילוף ייחודית בארגון "פאפס פור פיס". בהמשך נשלחו צוותים נוספים והיחידה קיבלה תרומה של עשרות כלבים מארגון זה.
בשנת 2005 היחידה הוכפפה לחטיבת המרום (מרהו"ם).
בשנת 2007 עוצב ליחידה תג יחידה.
במהלך מבצע עופרת יצוקה איתרו כלבי היחידה כ-30 מטעני חבלה. שלושה כלבים נהרגו.
בשנת 2010 זכתה היחידה בפרס הרמטכ"ל ליחידות מצטיינות.
היסטוריה > צוק איתן

בשנת 2014, במהלך מבצע "שובו אחים" הופעלו עשרות מכלבי היחידה בגזרת איו"ש - לוחמות עם כלבים לאיתור חנ"מ ואמל"ח ולוחמים עם כלבי תקיפה וכלבי הצלה. במהלך מבצע צוק איתן, לוחמי היחידה וכלביהם פעלו לאיתור מטענים, איתור פירי מנהרות וסריקתם, ואיתור מחבלים. במהלך הלחימה ברצועת עזה נהרגו ארבעה מכלבי היחידה, שניים מהם תוך הצלת חיי לוחמים. על פועלה קיבלה היחידה צל"ש מפקד אוגדה, מקצין חי"ר וצנחנים ראשי.
היסטוריה > העשור השלישי של המאה ה-21

בשנת 2022 זכתה היחידה בפרס אות הערכה מטעם הרמטכ"ל לאור עשייתה המבצעית הענפה, האיכותית והיוצאת דופן בביטחון השוטף ובמבצעים מיוחדים של היחידה.
ביולי 2023 השתתפו לוחמי עוקץ במבצע בית וגן במרחב העיר ומחנה הפליטים ג'נין במסגרתה ביצעו לוחמי היחידה בשיתוף פעולה עם חטיבת הקומנדו פעולות התקפיות אשר כוללות סיכול תשתיות טרור, סימון וזיהוי מטעני חבלה ותקיפת מבוקשים.
היסטוריה > מלחמת חרבות ברזל

בעקבות טבח שבעה באוקטובר פרצה מלחמת חרבות ברזל, במסגרתה הוקפצו לוחמי יחידת עוקץ ככוחות אורגניים ליישובי עוטף עזה והיו לכוח השני שהגיע לאזור אחרי לוחמי סיירת מטכ"ל. לוחמי היחידה ניהלו קרבות עיקשים כנגד המחבלים וחילצו אזרחים רבים תחת אש, כל זאת כאשר שאר לוחמי היחידה חברו במקביל לכלל הכוחות המיוחדים שפעלו באירוע.
במהלך הקרבות לשחרור היישובים נהרג רב-סרן אריה צירינג ז״ל, מפקד פלגת תקיפה ביחידה.
היסטוריה > מלחמת חרבות ברזל > התמרון הקרקעי ברצועת עזה

לוחמי היחידה וכלביהם לקחו חלק מרכזי בתמרון בעזה יחד עם כלל הכוחות המתמרנים באיתור ולחימה במנהרות עם כוחות מיוחדים, איתור, זיהוי ותקיפת מחבלים, סימון מטענים וחומרי נפץ ועוד. בקרבות נהרגו עשרות כלבים ונוספים נפצעו. בעקבות המלחמה המתמשכת נערכים ביחידה להגדיל את סד"כ הלוחמים לצד גיוס כלבים נוספים מחו"ל.
ב-6 במרץ 2024 במהלך התמרון הקרקעי בעזה במהלך פעילות של לוחמי היחידה יחד עם יחידת אגוז בשכונת חמד בח'אן יונס, נורה טיל RPG על הכוח בהיתקלות עם מחבלים וכתוצאה מכך איבדה היחידה את אחד מלוחמיה סמ"ר דויד ששון.
היסטוריה > מלחמת חרבות ברזל > התמרון הקרקעי בדרום לבנון

ב-24 באוקטובר 2024 במהלך התמרון הקרקעי בלבנון כחלק מפעילות הלחימה של אוגדה 98 בגזרה המזרחית של דרום לבנון, כוח לוחמים חטיבה 55 הותקל על ידי חוליית מחבלים של כוח רדואן, במהלך ההיתקלות נהרג רס"ל גיא בן הרוש מפקד בפלגת תקיפה ביחידה אשר היה מראשוני הכוח, יחד עם כלב התקיפה שלו במטרה לשמור ולהגן על הכוח מאחוריהם.
במהלך חודש ספטמבר לקחו חלק לוחמי היחידה במבצע ״רבות הדרכים״ בהובלת יחידת שלדג בלב סוריה לשם איסוף חומרים והשמדת מתקן לייצור טילים בליסטיים.
מפקדי היחידה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. את שאר התאים.
| שם | תקופת כהונה | הערות |
| --- | --- | --- |
| יוסי לבוק | 1974 | אזרח עובד צה"ל |
בעז יוסיפון: 
ברוך גולדברג: 
גיל בנדר: 
שלומי קני: 
| ניר מוקוטוב | 1998–2001 |  |
| אריק אלעזר |  | לימים מפקד חטיבת מרום ומפקד מחוז צפון בפיקוד העורף |
יוני אורון: 
יואב כוכבא: 
| ירון סיטבון | 2009–2012 | לימים מפקד חטיבת מרום |
| אריאל בן דיין | 2012–2014 | לימים מפקד חטיבת מרום |
| דוד (דודו) עבו | 2014–2017 |  |
| גיל אליה | 2017–2020 | מפקד חטיבת מרום |
| י' | 2020–2022 |  |
| ע' | ספטמבר 2022– יולי 2024 |  |
| ש׳ | יולי 2024 - |  |
ייעודי כלבי היחידה

לכלבים של יחידת עוקץ מספר יכולות, לכל כלב יכולת וייעוד משלו. כל אחד מהכלבים של היחידה נבחר אישית ומאולף.
כלבי תקיפה, אשר מאתרים, מסמנים ותוקפים מחבלים.
כלבים לזיהוי חומרי נפץ, אשר מטרתם לזהות ולסמן מטעון חומרי חבלה לפני הגעת כוחות צה"ל.
כלבים לזיהוי אמל"ח.
כלבים לזיהוי סימני חיים באתרי אסון, ואיתור גופות.
צוותים מסווגים אשר לא ניתן לחשוף.
הכשרה ומיונים ליחידה > מיון ליחידה

בעבר היה ניתן להגיע אל היחידה דרך גיבוש היח"טיות של חטיבת כפיר. כיום, המיון ליחידה מתבצע בשני שלבים ישירות ביחידת עוקץ: יום חשיפה, שבו נחשפים המלש"בים לחלק מיכולות היחידה (יום שאינו ממיין). בשלב השני עוברים גיבוש לוחמים שאליו מזומנים מלש"בים העומדים בדרישות הסף של היחידה וביצעו יום חשיפה. יום החשיפה מתקיים ארבע פעמים באזור חודש פברואר, ואורכו יום אחד, כאשר לכל מועד יזומנו מלש"בים שונים אשר סימנו במנילה שברצונם להגיע לעוקץ. המלש"בים העוברים אותו מזומנים לגיבוש ליחידה.
הכשרה ומיונים ליחידה > ההכשרה

הגיבוש שמורכב ברובו מתכנים פיזיים ומנטליים, מתקיים אחת לשנה באזור החודשים מרץ-אפריל. אלו שעוברים את הגיבוש ליחידה ומתקבלים אליה, מתגייסים במחזור חד שנתי בגיוס בדצמבר. החיילים מקובצים לשלושה צוותים, ומבצעים הכשרה לרובאי 07 הכוללת הכשרה של קליעה, שדאות וכושר גופני גבוה בפלוגה ייעודית של עוקץ בבא"ח צנחנים (עד מחזור נובמבר 18 הטירונות התבצעה בבא"ח כפיר). לאחר סיום הטירונות בבא"ח צנחנים עולים הצוותים ליחידה, שם עוברים לוחמיה סדרת קומנדו וטירונות יחידה, קורס צניחה, שבועות ירי באקדח ובנשק ארוך, שבועות לוחמה בשטח בנוי, שבועות סבך והסוואה, לוחמה תת-קרקעית, שטח פתוח, ניווטים וקרב מגע. לאחר חמישה חודשים ביחידה (8 חודשים מהגיוס) יקבלו הלוחמים את כלביהם להמשך השירות ויתחילו את שלב ההכשרה הייעודי במשך כ-8 חודשים נוספים עד לסיום המסלול (16 עד 18 חודשים בסך הכל).
לאחר סיום המסלול הלוחמים עולים לפלגות המבצעיות, בהן הם מבצעים פעילויוות מבצעיות על בסיס יום יומי בכל גזרות הלחימה והבט"ש בצה"ל, בשטחי מדינת ישראל ומעבר לגבולותיה, זאת לצד שמירה על שגרת אימונים אינטנסיבית לאורך כל ימות השנה.
צוות הלוחמות

בשנת 2002, בעקבות מבצע חומת מגן, הוקמה פלגה של לוחמות בלבד בשם פלגת מגן אשר מפעילה כלבים לאיתור אמצעי לחימה וכלבי קיצון. עיקר עבודתן היה במעברים באזור יהודה ושומרון, לסיכול פיגועי הטרור שיצאו מהשטחים. הצוות פועל הן במחסומים והן בפעילויות מסוג סריקות למציאת אמצעי לחימה ומיפויים (שרטוט והשגת מידע על אזורים עירוניים). הצוות פועל בצורה יומיומית, כל לוחמת עם כלבה האישי, כאשר כל אחת חוברת לאחד מהגדודים או היחידות המיוחדות. עיסוק נוסף של הלוחמות הוא יכולת הקיצון, אשר ייעוד הכלבים שלהן הוא זיהוי גופות ונעדרים באתרי אסון בעורף מדינת ישראל.
במהלך האינתיפדה השנייה הוחלט לתגבר את המחסומים בשטחים בנוהגות 'עוקץ' ובכלביהן, אשר מאומנים באיתור אמצעי לחימה מוסלקים בעזרת חוש הריח.
פלגת מגן ביחידה, היא פלגה ללוחמות בלבד. היחידה איננה מעורבת, המיון, המסלול על כל תכניו, השירות, והייעוד המבצעי של הלוחמים והלוחמות נפרדים לחלוטין. אורך המסלול של הלוחמים הוא 16 חודשים, ושל הלוחמות 11 חודשים.
גיבוש לבנות מתקיים בסמוך לשלושת מחזורי הגיוס של צה"ל: מרץ, אוגוסט ונובמבר, מתוך הלוחמות שהתגייסו לגדוד קרקל ואורך כיומיים. אלה שעוברות את הגיבוש ליחידה ומתקבלות אליה, מבצעות הכשרה לרובאי 07 יחד עם מגויסות קרקל בבא"ח סיירים, ולאחריו מבצעות קורס כלבנות והכשרה ייעודית של לוחמת עוקץ ביחידה. בסיום מסלול ההכשרה ביחידה (כ11 חודשים), עולות הלוחמות לפלגת הלוחמות המבצעית – פלגת מגן. בדומה לכלל הלוחמות בצה"ל, הלוחמות ביחידה חותמות על התנדבות לתפקידי לחימה. התנדבות זו כוללת בתוכה שירות של 32 חודשים בהתאם למסמך עליו חותמות הבנות - "דין אישה כדין גבר".
חשיפה תקשורתית

בדצמבר 2008 הודחו ונאסרו קצין וארבעה מפקדים נוספים שעסקו בהכשרת הטירונים של היחידה, בשל התעללות בלוחמים.
בחודש יוני 2012 הודיע צה"ל כי הוא מפסיק את השימוש בכלבים למטרת פיזור הפגנות של פלסטינים בשטחים. זאת לאחר שבחודש מרץ הופץ סרטון בו נראה רועה גרמני תוקף מפגין פלסטיני בכפר קדום.
על אף ההודעה מ-2012, בחודש מרץ 2015 נחשף סרטון המתעד חיילים מיחידת "עוקץ" עוצרים נער פלסטיני, לאחר שהשליך אבנים, באמצעות כלבי תקיפה. הנער אושפז עקב הפגיעות שנגרמו לו. לטענת קצין בכיר באוגדת איו"ש, השימוש בכלבים הופסק רק לצורכי פיזור הפגנות אך לא לשימוש במארבים.
הנצחה

בכל שנה, ב-30 באוגוסט, מתקיים בבית הקברות שבבסיס היחידה טקס זיכרון לכלבים שמתו במהלך שירותם. בית הקברות הוקם בעזרת תרומה של יהודי אמריקאי שביקש להישאר בעילום שם. בבית הקברות קבורים כלבי היחידה שנהרגו במהלך הקרב, ועל מצבותיהם רשום הכיתוב "נפל בקרב"; וכלבים שנפטרו ממחלות או מזיקנה, ועל מצבותיהם נכתב "נפל במהלך שירותו". בבית הקברות ניצב פסל אבן של לוחם וכלבו, שעוצב בהשראת הכלב "אוסקר", שנהרג בשנת 2003 בחברון ואשר לא ניתן היה לחלץ את גופתו.
לקריאה נוספת

מאירה גונט, לחשוב בשש רגליים - סיפורו של יוסי לבוק, מקים היחידה, הוצאת ספרי צמרת, 2016.
הערות שוליים

1 2 3   יחידת עוקץ, באתר צה"ל, 29 במאי 2022
↑  שמעון כהן, הלך לעולמו מקים יחידת 'עוקץ', באתר ערוץ 7, 27 בנובמבר 2019
↑  יוסף לבוק, באתר עיריית בת ים
↑  
שגיאות פרמטריות בתבנית:אתר צה"ל 
סוג לא תואם [ 3 ]  4 עובדות על לוחמינו על 4 לכבוד יום הכלב הבינלאומי, באתר צה"ל(הקישור אינו פעיל)
1 2  אביחי בקר, "זרקו אותו לכלבים", הארץ, 6 באפריל 1999
↑   אור הלר, יחידת הכלבנים עוקץ בפעולה, באתר nana10‏, 21 באוקטובר 2008 - כתבה מתוך חדשות 10
↑  יואב לימור, אלפא דוג, באתר ynet, 8 במאי 2009
↑  יהושע בריינר‏, יחידה עם שיניים: "עוקץ" זכתה בפרס הרמטכ"ל, באתר וואלה, 28 בדצמבר 2010
↑  אמיר בוחבוט‏, "הלוחם שהכלב שלו נהרג נקשר אליו כמו אל אח קטן", באתר וואלה, 9 באוקטובר 2014
↑  יואב זיתון, גיבורים על ארבע: 4 כלבים נהרגו במבצע, באתר ynet, 1 באוגוסט 2014
↑   ציוץ של צבא ההגנה לישראל ברשת החברתית אקס (טוויטר), 14 באוקטובר 2023
↑  ידידו הטוב של הלוחם: כלבי "עוקץ" הביאו לחיסול 10 מחבלים וחילוץ של 200 אזרחים, באתר וואלה, 14 באוקטובר 2023
↑  הותר לפרסום 4 כלבים נפלו
↑  יואב זיתון, חמאס הרג כלב מעוקץ, ומלכד אותו במטענים: כך הלוחמים פעלו, באתר ynet, 4 ביוני 2024
↑   סמ"ר דויד ששון ז"ל, באתר צה"ל
↑  ניר דבורי, ‏הותר לפרסום: סמ"ר דויד ששון נפל בקרב בדרום הרצועה, 5 נפצעו קשה, באתר ‏מאקו‏, 6 במרץ 2024
↑   רס"ל גיא בן-הרוש ז"ל, באתר צה"ל
↑  יואב זיתון, איתן גליקמן, הותר לפרסום: רס"ל גיא בן-הרוש מיחידת עוקץ נהרג בדרום לבנון, באתר ynet, 24 באוקטובר 2024
↑  אמיר בוחבוט‏, איש הכוחות המיוחדים: אריק אלעזר מספר על השירות, באתר וואלה, 5 בנובמבר 2011
↑   אמיר בוחבוט‏, "הלוחם שהכלב שלו נהרג נקשר אליו כמו אל אח קטן", באתר וואלה, 9 באוקטובר 2014
↑   רשימת המינויים החדשים בזרוע היבשה, באתר צה"ל, 16 בפברואר 2020
↑   מפקד חדש ליחידת עוקץ, באתר צה"ל, 6 בספטמבר 2022
↑  נורית בלקין, יחידת "עוקץ": כלבים מצילים חיים, באתר ynet, 7 בדצמבר 2004
↑  לוחם עוקץ, באתר מתגייסים
↑  לוחמות עם עוקץ: להיות לוחמת ביחידת הכלבנים, באתר ‏מאקו‏, 11 במרץ 2012
↑  אמיר בוחבוט‏, "העוקץ הישראלי": ראיון עם לוחמת מיחידת הכלבנים, באתר וואלה, 9 בפברואר 2013
↑  אמיר בוחבוט, התעללות בצה"ל: מפקדים דרכו על גבם של טירונים, באתר nrg‏, 17 בדצמבר 2008
↑  גילי כהן, צה"ל מפסיק את השימוש בכלבים לפיזור הפגנות בגדה, באתר הארץ, 15 ביוני 2012.
↑  אליאור לוי ויאיר אלטמן, מפגין פלסטיני ננשך על-ידי כלב של צה"ל - ונעצר, באתר ynet, 16 במרץ 2012
1 2  גילי כהן, חיילים עצרו נער פלסטיני בעזרת כלבים, באתר הארץ, 2 במרץ 2015.
↑  אבי בלדי, ביקור בבית הקברות לכלבים של יחידת 'עוקץ', בבלוג "עונג שבת", 21 ביוני 2019
| --- | --- |
בקרת זהויות :  NLI: 987007438619405171 
נוהג וכלב מיחידת עוקץ
כלב בעת אימון
לוחם כלבן של יחידת עוקץ במהלך התמרון הקרקעי ברצועת עזה במלחמת חרבות ברזל, אוגוסט 2024
המופע של אריק אנדרה

| --- | --- |

 סוגה:  תוכנית אירוח, מערכונים, הומור סוריאליסטי, קומדיה שחורה
 יוצרים:  אריק אנדרה 
 בימוי:  קיטאו סאקורי, אנדרו ברצ'ילון
 ארץ מקור:  ארצות הברית 
 מספר עונות:  4 
 מספר פרקים:  40 
 הפקה
 חברת הפקה:  Naked Faces 
 הפצה:  האחים וורנר טלוויזיה, הולו 
 שידור
 רשת שידור:  Adult Swim (קרטון נטוורק)
 תקופת שידור מקורית:  20 במאי 2012 – הווה 
 קישורים חיצוניים
 theericandreshow.tv
 דף התוכנית ב-IMDb
 
המופע של אריק אנדרה (באנגלית: The Eric Andre Show) היא תוכנית מערכונים סוריאליסטית אמריקאית שנוצרה ואשר אותה מנחה הקומיקאי אריק אנדרה. התוכנית נוצרה עבור רצועת השידור Adult Swim של ערוץ Cartoon Network והיא משודרת באותה רצועת השידור משנת 2012 ואילך. התוכנית הינה פרודיה לתוכניות האירוח שמשודרות בשעות הלילה המאוחרות והיא משלבת הומור כאוטי, מערכונים סוריאליסטיים, מתיחות, וראיונות אבסורדיים עם ידוענים.
אחד מהחלקים המרכזיים בתוכנית הם ראיונות מאולתרים וסוריאליסטיים עם ידוענים. בעוד שחלק מהאורחים משתפים פעולה במצבים האבסורדים שהם נקלעים אליהם, אחרים נוטים להגיב בבלבול אמיתי, באי נוחות או שנותנים תשובות בלתי צפויות.
לאורך השנים התארחו בתוכנית מגוון ידוענים כולל המוזיקאים ויז קאליפה, טי-פיין, דמי לובאטו, צ'אנס הראפר, פליינג לוטוס, השחקנים ראיין פיליפה, קריסטן ריטר, דולף לונדגרן, ג'ק בלאק, ג'ק מקברייר, ג'יימס ואן דר ביק, כריס ג'ריקו, סת' רוגן, מקולי קאלקין, לורנצו לאמאס, ג'ודי סוויטין, והמנחה ג'ימי קימל. בעוד שחלק מהאורחים משתפים פעולה במצבים האבסורדים שהם נקלעים אליהם, אחרים נוטים להגיב בבלבול אמיתי או באי נוחות.
התוכנית הופקה במשך שש עונות וכללה בסך הכל 60 פרקים.
סקירה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 10 (+ פרק ספיישל) | 10 (+ פרק ספיישל) | 20 במאי 2012 | 29 ביולי 2012 31 בדצמבר 2012 (פרק הספיישל) |
| 2 | 10 | 10 | 3 באוקטובר 2013 | 12 בדצמבר 2013 |
| 3 | 10 | 10 | 6 בנובמבר 2014 | 23 בינואר 2015 |
| 4 | 10 (+ פרק ספיישל) | 10 (+ פרק ספיישל) | 5 ביולי 2016 | 14 באוקטובר 2016 18 בפברואר 2018 (פרק הספיישל) |
| 5 | 10 (+ פרק ספיישל) | 10 (+ פרק ספיישל) | 25 באוקטובר 2020 | 22 בנובמבר 2020 13 בנובמבר 2020 (פרק הספיישל) |
| 6 | 10 | 10 | 4 ביוני 2023 | 2 ביולי 2023 |
מרינה דיאמנדיס

| --- | --- |

דיאמנדיס בהופעה, 2022
 לידה:  10 באוקטובר 1985 (בת 39) בברינמאוור, ויילס
 שם לידה:  מרינה למבריני דיאמנדיס
 שם במה:  Marina and the Diamonds 
 תקופת הפעילות:  מ-2005
 עיסוק:  זמרת-יוצרת, מוזיקאית
 סוגה:  אינדי פופ, סינת'-פופ, אלקטרופופ, ארט פופ
 סוג קול:  מצו-סופרן 
 שפה מועדפת:  אנגלית, יוונית 
 כלי נגינה:  קולות, פסנתר, קלידים
 חברת תקליטים:  ניאון גולד, 679, אטלנטיק, Chop Shop, אלקטרה
 marinaandthediamonds.com
 פרופיל ב-IMDb
 
מרינה למבריני דיאמנדיס (ביוונית: Μαρίνα-Λαμπρινή Διαμαντής; נולדה ב-10 באוקטובר 1985), הידועה בשם הבמה שלה, מרינה (Marina), ובשם הבמה שלה לשעבר, מרינה אנד דה דיימונדס (Marina and the Diamonds), היא זמרת-יוצרת בריטית.
דיאמנדיס נולדה בברינמאוור, לאם וולשית ולאב יווני, גדלה באברגווני ועברה ללונדון כנערה כדי להפוך לזמרת מקצועית, על-אף שהיה לה מעט ניסיון מוזיקלי. בשנת 2009 זכתה הזמרת לפרסום כאשר הגיעה למקום השני ב-"Sound of...", סקר שנתי של מבקרי מוזיקה ואנשי תעשייה מטעם ה-BBC למציאת הכישרון המוזיקלי החדש והמבטיח ביותר. אלבום האולפן הראשון שלה, The Family Jewels, יצא בשנת 2010, ושולבו בו סגנונות מוזיקליים כמו אינדי פופ וגל חדש. באותה השנה זכתה הזמרת בפרס המוזיקה של MTV אירופה, בקטגוריית המופע הבריטי הטוב ביותר.
האלבום השני של הזמרת, Electra Heart, שיצא בשנת 2012, היה לאלבומה הראשון שהגיע לראש המצעד הבריטי, כשהסינגלים שלו, "Primadonna" ו-"How to Be a Heartbreaker", הפכו ללהיטים בינלאומיים. אלבום האולפן השלישי שלה, Froot, פורסם בשנת 2015, והיה לאלבומה המצליח ביותר במצעד בילבורד 200 האמריקאי, שם הגיע למקום ה-8. לאחר סיום מסע הקידום שלו, יצאה הזמרת להפסקה בת שלוש שנים מהמוזיקה. בשנת 2018 השתתפה דיאמנדיס בסינגל "Baby" של הרכב המוזיקה האלקטרונית הבריטי קלין בנדיט. במצעד מדיה פורסט הישראלי הגיע סינגל זה למקום הראשון. אלבום האולפן הרביעי שלה, Love + Fear, יצא ב-26 באפריל 2019.
ביוני 2021 פרסמה הזמרת את אלבום האולפן החמישי שלה, Ancient Dreams in a Modern Land, שמתוכו יצאו חמישה סינגלים.
בפברואר 2025 שחררה סינגל בשם butterfly.
ראשית חייה

דיאמנדיס גדלה לסירוגין בדרום-מזרח ויילס (ימין) ובאי היווני לפקדה (שמאל).
מרינה למבריני דיאמנדיס נולדה ב-10 באוקטובר 1985 בברינמאוור, וגדלה ליד העיירה הוולשית אברגווני. יש לה אחות גדולה אחת. אימה הוולשית ואביה היווני נפגשו באוניברסיטת ניוקאסל ונפרדו כשדיאמנדיס הייתה בת ארבע. לאחר שנפרדו, אביה חזר ליוון, בזמן שמרינה נשארה בוויילס עם אימה. היא תיארה את ילדותה כילדות פשוטה, שלווה ונורמלית. דיאמנדיס ציינה כי הייתה טום בוי בילדותה, וברוב הזמן שהתה בחברתם של חבריה הבנים ונהגה לשחק עימם בכדורגל.
דיאמנדיס למדה בבית הספר מונמות' לבנות. היא סיפרה כי גילתה את כישרונה המוזיקלי בזכות מורתה למוזיקה, שהאמינה בה וביכולותיה. בגיל 16 עברה להתגורר עם אביה ביוון על מנת להתחבר למורשת וללמוד את השפה, ונהגה לשיר שירי עם יווניים עם סבתה. שנתיים לאחר שסיימה לימודי בגרות בינלאומית בבית הספר סנט קתרין של השגרירות הבריטית באתונה, היא חזרה לוויילס. מאוחר יותר עברה יחד עם אימה לאנגליה, שם הן התגוררו בעיירה רוס-און-וויי. לדבריה, שאפה להפוך לזמרת, ולכן עבדה בתחנת דלק במשך חודשיים על מנת להרוויח כסף ולהתחיל את הקריירה המוזיקלית שלה.
על אף שלא היה לה רקע מוזיקלי, לדיאמנדיס הייתה משיכה לכתיבה מילדות. דיאמנדיס סיפרה כי את השיר הראשון שלה כתבה בגיל שבע, ולדבריה, הוא היה גרוע עד כדי כך שהיא שבה לכתוב רק כשהתבגרה. היא החלה לכתוב מוזיקה לראשונה כשהייתה בת 18. מאוחר יותר עברה דיאמנדיס ללונדון ולמדה כחודשיים בבית ספר לריקוד. כן נרשמה ללימודי תואר במוזיקה באוניברסיטת מזרח לונדון, ובשנה השנייה ללימודיה עברה למסלול של קומפוזיציה קלאסית באוניברסיטת מידלאסקס, אך נשרה לאחר חודשיים.
קריירה מוזיקלית > 2005–2008: התחלת הקריירה

בתחילת דרכה הגישה דיאמנדיס בקשה לאודישנים לשירה ומשחק בעיתון הבריטי "The Stage". היא נבחנה למספר אודישנים, בהם אודישן למחזמר "מלך האריות" בווסט אנד שבלונדון, אם כי אף אחד מהם לא הניב פרי. ב-2005 יצרה דיאמנדיס את שם הבמה "מרינה אנד דה דיימונדס" (מרינה והיהלומים). הזמרת הסבירה כי הכינוי "יהלומים" מתייחס למעריציה, ולא ללהקת הליווי שלה, כפי שנוטים לחשוב בשוגג. בהשראת הזמר-יוצר האמריקאי דניאל ג'ונסטון, המפיק בעצמו את שיריו, החליטה דיאמנדיס להלחין מוזיקה משלה ולהפסיק ללכת לאודישנים. בריאיון ל-BBC סיפרה הזמרת כי לימדה את עצמה לנגן בפסנתר. היא הלחינה והפיקה את גרסאות הדמו המוקדמות של המוזיקה שלה עם תוכנת העריכה "GarageBand", ובשנת 2007 הוציאה באופן עצמאי את המיני-אלבום הראשון שלה, Mermaid vs Sailor, שעותקיו נמכרו דרך הרשת החברתית מייספייס.
דיאמנדיס נפגשה עם נציגים מארבע עשרה חברות תקליטים שונות, ודחתה את כולן, פרט לאחת שהאמינה שזו היחידה שלא תכתיב את דמותה המוזיקלית. בינואר 2008 החלה דיאמנדיס לעבוד עם דרק דייוויס, סוכן מחברת התקליטים ניאון גולד רקורדס. דייוויס היה למנהלה האישי במשך שישה חודשים, ואף קבע לה מופע חימום בהופעה של הזמר הבלגי-אוסטרלי גוטייה. דייוויס סיפר על חיבורו עם דיאמנדיס, והסביר כי התחבר לסגנונה הווקאלי ולכתיבה שלה, שהייתה, לדבריו, שונה מהנורמה באותה תקופה. באוקטובר חתמה דיאמנדיס על חוזה עם חברת ההקלטות 679 Recordings (כיום "679 Artists"), חברת בת של וורנר מיוזיק גרופ.
קריירה מוזיקלית > 2009–2010: The Family Jewels

סינגל הבכורה של דיאמנדיס, "Obsessions", יצא לאור ב-14 בפברואר 2009 על ידי חברת התקליטים ניאון גולד רקורדס, מתוך המיני-אלבום הראשון שלה, The Crown Jewels EP, שיצא מספר חודשים לאחר מכן, ב-1 ביוני. בהמשך, פרסמה את השיר "I Am Not a Robot", שנכלל מאוחר יותר באלבום הבכורה שלה, The Family Jewels. באותו הקיץ הופיעה דיאמנדיס בפסטיבל ה-"Big Weekend" של BBC Radio 1, בפסטיבל גלסטונברי ובפסטיבל רדינג ולידס. בנוסף, היא הופיעה ב-iTunes Live, והוציאה ביולי 2009 מיני-אלבום שני, הכולל גרסאות לייב שהוקלטו באותו פסטיבל. בדצמבר 2009 דורגה דיאמנדיס במקום השני בסקר "Sound of 2010" מטעם BBC, כאשר הזמרת הבריטית אלי גולדינג דורגה במקום הראשון. דיאמנדיס הייתה אחת משלושת המועמדים לפרס בחירת המבקרים בטקס פרסי המוזיקה הבריטית לשנת 2010, שהוענק, בסופו של דבר, גם כן לגולדינג. ב-13 בנובמבר 2009 היא פרסמה סינגל נוסף ששמו "Mowgli's Road".
אחרי "Mowgli's Road", פרסמה הזמרת את הסינגל "Hollywood" ב-1 בפברואר 2010, שהגיע למקום ה-12 במצעד הסינגלים הבריטי, ובהמשך זכה למעמד כסף על ידי איגוד תעשיית ההקלטות הבריטי (BPI). אלבום האולפן הראשון של דיאמנדיס, The Family Jewels, יצא לאור ב-15 בפברואר 2010. האלבום הגיע למקום החמישי במצעד האלבומים הבריטי, הודות למכירות של 27,618 עותקים בשבועו הראשון, ואף זכה בתואר זהב על ידי איגוד תעשיית ההקלטות הבריטי. בשנת 2012 הודיעה אטלנטיק רקורדס כי עד עתה נמכרו כ-300,000 עותקים של האלבום.
במרץ 2010 החתימה אטלנטיק רקורדס את דיאמנדיס בחברת התקליטים האמריקאית "Chop Shop Records". באמצעות החברה, הוציאה הזמרת את המיני-אלבום השלישי שלה, The American Jewels EP, ואת אלבומה, The Family Jewels, בארצות הברית. האלבום דורג לראשונה במקום ה-138 במצעד הבילבורד 200 האמריקאי, הודות ל-4,000 עותקים בסך הכל שנמכרו בשבוע הראשון. במצעד ה-Heatseekers ובמצעד אלבומי הרוק של בילבורד, הגיע האלבום בשיאו למקומות ה-2 וה-49 בהתאמה. "I Am Not a Robot", שנכלל במקור במיני-אלבום The Crown Jewels EP, יצא מחדש באפריל 2010 והיה לסינגל השלישי של האלבום. הסינגל הגיע בשיאו למקום ה-26 במצעד הסינגלים הבריטי. מאוחר יותר באותה השנה, הוציאה דיאמנדיס שני סינגלים נוספים מהאלבום: "Oh No!" ו-"Shampain", שהגיעו למקומות ה-38 וה-141 במצעד הבריטי, בהתאמה.
באוקטובר 2010 זכתה דיאמנדיס בפרס המופע הבריטי הטוב ביותר בטקס פרסי המוזיקה של MTV אירופה. באותה השנה החלה את סיבוב ההופעות הראשון שלה, "The Family Jewels Tour", הנועד לקידום האלבום. במהלכו, הופיעה באירופה, צפון אמריקה ואוסטרליה. בינואר 2011, התראיינה דיאמנדיס לרדיו באוסטרליה, ובריאיון הביעה אכזבה מהקריירה שלה, בעיקר בעקבות כישלונה בלמשוך קהל אמריקאי. היא ציינה את חוסר המאמץ של חברת התקליטים לקדם אותה כסיבה אפשרית לכך, וכן את העדפתם של המאזינים האמריקאים לסגנון מוזיקלי של אמנים כמו ליידי גאגא.